กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหอไกรตำบลบางมูลนาก และตำบลเนินมะกอกอำเภอบางมูลนาก จังหวัดพิจิตรพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่ง ซึ่งสินค้าอุปโภคบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือจดเส้นตั้งฉากกับทางหลวงแผ่นดินหมายเลข ๑๑๑๘ ตรงจุดที่อยู่ห่างจากทางหลวงแผ่นดินหมายเลข๑๑๑๘ ตัดกับลำรางลงกา ไปทางทิศเหนือตามแนวทางหลวงแผ่นดินหมายเลข ๑๑๑๘ เป็นระยะ ๓๕๐เมตร ไปทางทิศตะวันออกเฉียงใต้ จนบรรจบกับทางรถไฟสายเหนือ ตรงจุดที่อยู่ห่างจากทางรถไฟสายเหนือตัดกับทางหลวงแผ่นดินหมายเลข๑๐๖๗ ไปทางทิศตะวันออกเฉียงเหนือตามแนวทางรถไฟสายเหนือ เป็นระยะ ๑,๓๐๐เมตร และต่อตรงจนบรรจบกับคลองบุษบงน้อย (ใต้) ฝั่งตะวันออก แล้วเป็นเส้นตรงไปทางทิศตะวันออกเฉียงใต้จนบรรจบกับเส้นตั้งฉาก ระยะ ๕๐๐ เมตร กับแนวศูนย์กลางทางหลวงแผ่นดินหมายเลข ๑๐๖๙ ตรงจุดที่อยู่ห่างจากทางหลวงแผ่นดินหมายเลข๑๐๖๙ บรรจบกับทางหลวงแผ่นดินหมายเลข ๑๑๑๘ ไปทางทิศตะวันออกตามแนวทางหลวงแผ่นดินหมายเลข๑๐๖๙ เป็นระยะ ๑,๒๐๐ เมตรทิศตะวันออกจดเส้นตั้งฉากระยะ ๕๐๐ เมตร กับศูนย์กลางทางหลวงแผ่นดินหมายเลข ๑๐๖๙ ฟากเหนือ และเส้นตั้งฉากระยะ๕๐๐ เมตร กับศูนย์กลางทางหลวงแผ่นดินหมายเลข ๑๐๖๙ ฟากใต้ ตรงจุดที่อยู่ห่างจากทางหลวงแผ่นดินหมายเลข๑๐๖๙ บรรจบกับทางหลวงแผ่นดินหมายเลข ๑๑๑๘ ไปทางทิศตะวันออก ตามแนวทางหลวงแผ่นดินหมายเลข๑๐๖๙ เป็นระยะ ๑,๒๐๐ เมตร เป็นเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๑๐๖๙เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๑๑๑๘ และเป็นเส้นขนานระยะ๓๐๐ เมตร กับศูนย์กลางทางรถไฟสายเหนือทิศใต้จดคลองบ้านไร่ ฝั่งใต้ และเป็นเส้นตรงไปบรรจบกับจุดซึ่งอยู่บนถนนเลียบคลองส่งน้ำฟากตะวันตกตรงจุดที่อยู่ห่างจากถนนเลียบคลองส่งน้ำตัดกับทางหลวงแผ่นดินหมายเลข ๑๐๖๗ ไปทางทิศตะวันตกเฉียงใต้ตามแนวถนนเลียบคลองส่งน้ำเป็นระยะ ๓,๒๐๐ เมตร ทิศตะวันตกจดถนนเลียบคลองส่งน้ำ ฟากตะวันตกเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ จดเส้นตั้งฉากกับศูนย์กลางถนนประเวศน์เหนือสายหลัง ตรงจุดที่อยู่ห่างจากถนนสาธารณะไม่ปรากฏชื่อบรรจบกับถนนประเวศน์เหนือสายหลัง ไปทางทิศเหนือ ตามแนวถนนสายประเวศน์เหนือสายหลัง เป็นระยะ๕๐๐ เมตรทิศตะวันออกจดถนนประเวศน์เหนือสายหลัง ฟากตะวันตกทิศใต้จดทางหลวงแผ่นดินหมายเลข ๑๐๖๗ ฟากเหนือทิศตะวันตกจดแม่น้ำน่าน ฝั่งตะวันออก๒.๒ทิศเหนือ จดเส้นตั้งฉากกับแนวศูนย์กลางทางหลวงแผ่นดินหมายเลข ๑๑๑๘ ตรงจุดที่อยู่ห่างจากทางหลวงแผ่นดินหมายเลข๑๑๑๘ บรรจบกับทางหลวงแผ่นดินหมายเลข ๑๐๖๗ ไปทางทิศเหนือตามแนวทางหลวงแผ่นดินหมายเลข๑๑๑๘ เป็นระยะ ๑,๐๐๐ เมตรทิศตะวันออกจดแม่น้ำน่าน ฝั่งตะวันตกทิศใต้จดเส้นตั้งฉากกับแนวศูนย์กลางถนนสว่างผลตรงจุดที่อยู่ห่างจากถนนสว่างผลบรรจบกับทางหลวงแผ่นดินหมายเลข๑๐๖๗ ไปทางทิศใต้ตามแนวถนนสว่างผล เป็นระยะ ๑,๓๐๐ เมตรทิศตะวันตกจดถนนสว่างผล ฟากตะวันออก และทางหลวงแผ่นดินหมายเลข ๑๑๑๘ ฟากตะวันออก๒.๓ทิศเหนือ จดเส้นตรงที่เชื่อมระหว่างจุดที่อยู่บนถนนประเวศน์เหนือสายหลังบรรจบกับศูนย์กลางถนนสาธารณะไม่ปรากฏชื่อกับจุดซึ่งอยู่บนทางรถไฟสายเหนือฝั่งตะวันออก ตรงจุดที่อยู่ห่างจากทางรถไฟสายเหนือ ฝั่งตะวันออก ตัดกับทางหลวงแผ่นดินหมายเลข๑๐๖๗ ไปทางทิศเหนือ เป็นระยะ ๖๔๐ เมตร ต่อเป็นเส้นตั้งฉากกับศูนย์กลางทางรถไฟสายเหนือไปทางทิศตะวันออกเป็นระยะ ๖๓๐ เมตร แล้วเป็นเส้นตรงไปทางทิศตะวันออกเฉียงใต้บรรจบกับปลายเส้นตั้งฉากระยะ๓๙๐ เมตร กับศูนย์กลางทางหลวงแผ่นดินหมายเลข ๑๐๖๙ ตรงจุดที่ทางหลวงแผ่นดินหมายเลข ๑๐๖๙บรรจบกับทางหลวงแผ่นดินหมายเลข ๑๑๑๘ทิศใต้จดทางหลวงแผ่นดินหมายเลข ๑๐๖๙ ฟากเหนือทิศตะวันตกจดถนนสาธารณะไม่ปรากฏชื่อ ฟากตะวันออก วัดชัยมงคล ทางหลวงแผ่นดินหมายเลข ๑๐๖๗ ฟากเหนือถนนประเวศน์เหนือสายหลัง ฟากตะวันออก และที่สาธารณประโยชน์หนองกระทุ่ม๒.๔ทิศเหนือ จดทางหลวงแผ่นดินหมายเลข ๑๐๖๙ ฟากใต้ทิศตะวันออกจดทางหลวงแผ่นดินหมายเลข ๑๑๑๘ ฟากตะวันตกทิศใต้จดเส้นตรงจากจุดซึ่งอยู่บนทางหลวงแผ่นดินหมายเลข ๑๑๑๘ ตรงจุดที่ทางหลวงแผ่นดินหมายเลข๑๑๑๘ บรรจบกับทางรถไฟสายเหนือไปทางทิศตะวันออกเฉียงเหนือ เป็นระยะ ๗๘๐ เมตร ไปบรรจบกับจุดซึ่งอยู่บนทางรถไฟสายเหนือฝั่งตะวันออก ตรงจุดที่ทางรถไฟสายเหนือบรรจบกับทางหลวงแผ่นดินหมายเลข ๑๑๑๘ ไปทางทิศเหนือเป็นระยะ ๕๘๐ เมตรทิศตะวันตกจดเขตทางรถไฟสายเหนือ ฟากตะวันออก ถนนสาธารณะไม่ปรากฏชื่อ ฟากตะวันออก ที่ว่าการอำเภอบางมูลนากสำนักงานเทศบาลเมืองบางมูลนาก ศาลาประชาคม อำเภอบางมูลนาก หอประชุมตำรวจ สถานีตำรวจภูธรอำเภอบางมูลนากชุมสายโทรศัพท์บางมูลนาก สำนักงานสาธารณสุขอำเภอบางมูลนาก ฝ่ายป้องกันและบรรเทาสาธารณภัยเทศบาลเมืองบางมูลนากโรงเรียนบางมูลนาก (ราษฎร์อุทิศ) สวนสาธารณะเทศบาลเมืองบางมูลนาก ถนนนาคเรศน์ ฟากใต้๒.๕ทิศเหนือ จดเส้นตั้งฉากกับแนวศูนย์กลางถนนประเทืองถิ่น ตรงจุดที่ถนนประเทืองถิ่นบรรจบกับคลองบุษบงน้อย(ใต้) ไปทางทิศตะวันออกเฉียงเหนือตามแนวถนนประเทืองถิ่น เป็นระยะ ๖๐๐ เมตร ที่ว่าการอำเภอบางมูลนากสำนักงานเทศบาลเมืองบางมูลนาก ศาลาประชาคมอำเภอบางมูลนาก หอประชุมตำรวจ สถานีตำรวจอำเภอบางมูลนากชุมสายโทรศัพท์บางมูลนาก สำนักงานสาธารณสุขอำเภอบางมูลนาก ฝ่ายป้องกันและบรรเทาสาธารณภัยเทศบาลเมืองบางมูลนากทิศตะวันออกจดเขตทางรถไฟสายเหนือ ฟากตะวันตกทิศใต้จดวัดท่าช้าง และเส้นตรงที่ต่อจากแนวเขตวัดท่าช้าง ด้านเหนือ ไปทางทิศตะวันตก จนจดแม่น้ำน่านฝั่งตะวันออกทิศตะวันตกจดแม่น้ำน่าน ฝั่งตะวันออกทั้งนี้ไม่รวมถึงสถานที่ราชการ สถาบันการศึกษา ศาสนสถาน ที่สาธารณประโยชน์หนองโพงใหญ่และที่สาธารณประโยชน์หนองโพงเล็กทั้งนี้ตามแผนที่ท้ายกฎกระทรวงนี้ข้อ๑/๑[๒] การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ๒ ให้กำหนดพื้นที่บางส่วนในท้องที่ตำบลหอไกรตำบลบางมูลนาก และตำบลเนินมะกอก อำเภอบางมูลนาก จังหวัดพิจิตร ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑ ๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหอไกร ตำบลบางมูลนาก และตำบลเนินมะกอก อำเภอบางมูลนากจังหวัดพิจิตร พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหอไกร ตำบลบางมูลนาก และตำบลเนินมะกอก อำเภอบางมูลนากจังหวัดพิจิตร ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้ กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าวประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัดโดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้วสมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง เพื่อให้ประชาชนเกิดความชัดเจนในการปฏิบัติตามกฎหมายและแนวทางการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกัน จึงจำเป็นต้องออกกฎกระทรวงนี้ศรินรัตน์/จัดทำ๕ ตุลาคม๒๕๖๓อรญา/ตรวจ๘ ตุลาคม๒๕๖๓[๑]ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๘ (เล่มที่ ๓)/๓ กันยายน ๒๕๔๗[๒] ข้อ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทพ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙